שמעון גלאי

הרב שמעון גלאי (נולד ב-1 ביוני 1949, ד' בסיוון תש"ט) הוא רב מקובל חרדי ליטאי, רב אזור מתחם אוסם בבני ברק. כיהן כדיין בבית דין צדק בני ברק.

ביוגרפיה 
נולד בישראל. אביו רבי שלום היה תלמיד של החפץ חיים וניצול שואה.

למד בישיבה קטנה בישיבת אור ישראל בפתח תקווה, אצל הרב יעקב ניימן והרב יוסף רוזובסקי. בישיבה גדולה למד בישיבת בית מאיר בבני ברק אצל הרב זלמן רוטברג. בהמשך שימש בעצמו כר"מ בישיבת בית מאיר לצעירים.

בצעירותו היה מחסידיו של רבי יחיאל יהושע מביאלא.

היה מתלמידיו של רבי נסים קרליץ שגר בשכנותו, ולאחר הקמת בית דין צדק בני ברק בראשות הרב קרליץ מונה לשמש בו כמו"צ.

היה מקורב לרב ראובן יוסף גרשונוביץ מנתיבות.

הרב גלאי משמש כרב באזור מתחם אסם בבני ברק ובית כנסת חניכי הישיבות שכון ה' בבני ברק וכאחד מרבני קופת העיר בני ברק.

הרב גלאי נחשב למקובל ונוסע לעיתים קרובות לבקר בריכוזים חרדיים בעולם.

בשנת 2001 עבר הרב גלאי תאונה קשה בשעה שרכב פגע בו ברגליו.

קישורים חיצוניים 
 
 
 משה ויסברג, נדיר: הגר"ש גלאי בטיש עם האדמו"רים בשווייץ, באתר בחדרי חרדים, 24 ביולי 2022

הערות שוליים

בוגרי ישיבת אור ישראל לצעירים
בני ברק: רבני שכונות
דייני בית דין צדק בני ברק
רבנים מקובלים ישראלים
ישראלים שנולדו ב-1949